NOTĂ DE FUNDAMENTARE

Secțiunea 1

Titlul proiectului de act normativ

|  |
| --- |
| **ORDONANȚĂ DE URGENȚĂ**  **privind stabilirea cadrului general pentru închiderea programelor operaționale finanțate în perioada de programare 2014-2020** |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ**  Prezenta ordonanță de urgență reglementează cadrul general, privind măsurile, activitățile, condițiile și termenele generale care trebuie respectate de către toate structurile implicate în închiderea programelor operaționale finanțate în perioada de programare 2014-2020 din Fondul European de Dezvoltare Regională, Fondul Social European, Fondul de Coeziune și Fondul European pentru Pescuit și Afaceri Maritime, precum și din Fondurl de ajutor european pentru cele mai defavorizate persoane.  Prevederile prezentei ordonanțe de urgență se aplică și Programului Interreg IPA CBC România-Serbia 2014-2020, finanțat în cadrul Obiectivului Cooperare Teritorială Europeană.  Pentru perioada 2014-2020, România are la dispoziție peste 49 miliarde euro, conform Cadrului Financiar Multianual 2014-2020, din care alocarea pentru Fondurile Europene Structurale și de Investiții (FESI) este de aprox. 35,2 miliarde euro, respectiv alocarea Fondului de Ajutor European pentru cele mai Defavorizate Persoane (FEAD) este de aprox. 441 mil euro, la care se adaugă Instrumentul de Asistență pentru Preaderare (IPA II), cu o alocare dedicată programului de cooperare transfrontalieră România – Serbia în valoare de aprox. 75 milioane euro. Alocarea pentru Politica de Coeziune, finanțată în cadrul FESI, este de aprox. 24,1 miliarde euro.  Condițiile de închidere a perioadei de programare 2014 - 2020 sunt prevăzute în Orientările Comisiei Europene nr. 2022/C 474/01 referitoare la încheierea programelor operaționale adoptate pentru a beneficia de asistență din partea Fondului european de dezvoltare regională, a Fondului social european, a Fondului de coeziune și a Fondului european pentru pescuit și afaceri maritime, precum și a programelor de cooperare transfrontalieră din cadrul Instrumentului de asistență pentru preaderare (IPA II) (2014-2020) publicate în Jurnalul Oficial al Uniunii Europene în data de 14.12.2022, Capitolul II - *Pregătirea, examinarea, și acceptarea conturilor, închiderea programelor operaționale și suspendarea plăților* din Regulamentul (UE) nr. 1.303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1.083/2006 al Consiliului, publicat în Jurnalul Oficial al Uniunii Europene, seria L, nr. 347 din 20 decembrie 2013, precum și conform art.118 și 118 a) din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.  Prezenta ordonanță de urgență se corelează cu reglementările europene și instituie o serie de măsuri necesare pentru a asigura continuitatea implementării proiectelor cu finanțare din fonduri europene în perioada de programare 2021 – 2027.  **2.2 Descrierea situației actuale**  Pentru perioada 2014-2020, România are la dispoziție peste 49 miliarde euro, conform Cadrului Financiar Multianual 2014-2020, din care alocarea pentru Fondurile Europene Structurale și de Investiții (FESI) este de aprox. 35,2 miliarde euro, respectiv alocarea Fondului de Ajutor European pentru cele mai Defavorizate Persoane (FEAD) este de aprox. 441 mil euro, la care se adaugă Instrumentul de Asistență pentru Preaderare (IPA II), cu o alocare dedicată programului de cooperare transfrontalieră România – Serbia în valoare de aprox. 75 milioane euro. Alocarea pentru Politica de Coeziune, finanțată în cadrul FESI, este de aprox. 24,1 miliarde euro  Fondurile Europene Structurale și de Investiții sunt implementate prin opt programe operaționale, respectiv Programul Operațional Infrastructura Mare, Programul Operațional Competitivitate, Programul Operațional Regional, Programul Operațional Capacitate Administrativă, Programul Operațional Asistență Tehnică, Programul Operațional Capital Uman, Planul Național Dezvoltare Rurală, Programul Operațional Pescuit și Afaceri Maritime. Actul normativ cuprinde dispoziții aplicabile programelor operaționale finanțate din FESI în cadrul Politicii de Coeziune.  La acestea s-au adăugat și Programul Operațional Ajutorarea Persoanelor Dezavantajate (POAD) 2014-2020, finanțat din FEAD, respectiv Programul Interreg IPA CBC România-Serbia 2014-2020, finanțat în cadrul Obiectivului Cooperare Teritorială Europeană.  Potrivit Regulamentelor UE aplicabile asistenței financiare nerambursabile a Uniunii Europene pentru perioada 2014-2020, perioada de eligibilitate a cheltuielilor efectuate în cadrul programelor se încheie la 31 decembrie 2023, iar Comisia Europeană va rambursa cheltuielile declarate până la data de 15 februarie 2025 (cu posibilitatea de prelungire până la 1 martie 2025 de către Comisie), când fiecare Stat membru are obligația transmiterii la Comisie a documentelor ce formează „pachetul de închidere”.  Comisia va dezangaja automat acea parte din fonduri pentru care nu a primit pachetul de închidere până la data limită, iar închiderea programului se va realiza pe baza ultimei plăți intermediare și declarații de cheltuieli, precum și pe baza celor mai recente rapoarte anuale de execuție și de control considerate admisibile.  Nedepunerea raportului final de implementare și a declarației de închidere indică deficiențe grave în sistemul de gestionare și control al programului, care pun în pericol contribuția UE care a fost deja acordată programului, Comisia putând aplica o corecție financiară.  Pentru realizarea în condiții optime a procesului de închidere a exercițiului de programare 2014-2020, Comisia Europeană a aprobat orientările pe care statele membre trebuie să le urmeze și a stabilit termene de recomandare pentru anumite etape în cadrul acestui proces, în plus față de termenele prevăzute în regulamentele care guvernează aceste fonduri (Comunicarea 021/C 417/01 din 14 octombrie 2021).  De asemenea, odată cu sistemul de examinare și acceptare anuală a conturilor, a fost introdusă o simplificare semnificativă a procedurii de închidere. Prin urmare, închiderea finală a programului trebuie să se bazeze numai pe documentele referitoare la ultimul exercițiu contabil și pe raportul final de implementare sau pe ultimul raport anual de implementare (în cazul FEPAM).  Există elemente ale procesului de închidere a programelor operaționale, definite în proiectul de act normativ, care au suferit modificări și completări pe parcursul anului 2022, reflectate inclusiv în varianta revizuită a Orientărilor privind închiderea, elaborată de experții Comisiei Europene atât pentru alinierea cu Regulamentul (UE) nr. 2022/ 2039 FAST-CARE, dar și pentru a introduce flexibilități suplimentare, în vederea reducerii sarcinii tot mai mare asupra bugetelor naționale. Versiunea actualizată a Orientărilor privind închiderea a fost publicată oficial în data de 14 decembrie 2022, subsecvent adoptării Regulamentului FAST-CARE din data de 19 octombrie 2022.  Având în vedere consecințele pe care nerespectarea tuturor acestor termene le are asupra absorbției finale a fondurilor alocate României de UE în perioada 2014-2020, în vederea unei abordări unitare și pentru a se putea respecta termenele de răspuns către Comisie, Ministerul Investițiilor și Proiectelor Europene (MIPE), în calitate de coordonator al asistenței financiare nerambursabile, a inițiat prezenta ordonanță de urgență.  Obiectul actului normativ îl constituie stabilirea cadrului legal naţional privind activităţile şi termenele care trebuie respectate de către toate structurile implicate în închiderea programelor finanţate în perioada 2014-2020 din Fondul European de Dezvoltare Regională, Fondul Social European, Fondul de Coeziune, Fondul European pentru Pescuit și Afaceri Maritime, Fondul de Ajutor European pentru cele mai Defavorizate Persoane și a programelor de cooperare transfrontalieră finanțate prin Instrumentul de Asistență pentru Preaderare (IPA II), potrivit competențelor: autoritățile de management ale programelor operaționale, Autoritatea de Certificare și Plată din Ministerul Finanțelor Publice și Autoritatea de Audit.  Astfel, se va putea asigura pregătirea și transmiterea la termen Comisiei Europene, prin sistemul electronic SFC 2014, a pachetului de documente pentru închidere, format din aplicația de plată intermediară finală, raportul final de implementare, conturile pentru ultimul exercițiu contabil, declarația de management și raportul anual de sinteză, respectiv opinia de audit pentru ultimul exercițiu contabil, însoțită de raportul final de control al Autorității de Audit.  Principalele obiective a proiectului de act normativ:   * reglementează cadrul general, privind măsurile, activitățile, condițiile și termenele generale care trebuie respectate de către toate structurile implicate în închiderea programelor operaționale finanțate în perioada de programare 2014-2020; * asigură o abordare unitară a autorităților de management în procesul de închidere; * asigură continuitatea și predictibilitatea implementării proiectelor cu finanțare europeană în următoarea perioadă de programare; * stabilește documentele de închidere; * introduce definirea unor noțiuni în contextul reglementărilor din actul normativ; * prevede cadrul necesar autorităților de management pentru evaluarea portofoliilor de proiecte finanțate în cadrul exercițiului financiar 2014-2020, pentru a identifica riscul de nefinalizare a investițiilor în termenul de eligibilitate, * prevede mecanismele de asigurare a finalizării proiectelor precum și a îndeplinirii indicatorilor de performanta asumați în cadrul programelor operaționale, având în vedere faptul că nefinalizarea acestora poate conduce la o neîndeplinire gravă a obiectivelor selectate pentru cadrul de performanță, caz în care Comisia Europeană va aplica o corecție financiară în conformitate cu articolul 22 alineatul (7) din Regulamentul (UE) 2013/1303; * stabilește și definește tipurile de proiecte care fac obiectul procesului de închidere (proiecte etapizate, proiecte nefuncționale, proiecte nefinalizate, proiecte ce trebuie reziliate) * instituie condițiile ce trebuie respectate pentru încadrarea proiectelor în categoriile menționate mai sus; * reglementează termenul prevăzut pentru modificarea programelor operaționale în raport cu analiza premergătoare efectuată de autoritățile de management pe baza portofoliilor de proiecte. * prevedere condițiile de compensare a sumelor privind neregulile cu sumele din cheltuielile suprarezervate în conformitate cu normele prevăzute de legislația europeană în vigoare; * asigură corelarea reglementării închiderii programelor operaționale finanțate în perioada de programare 2014-2020 cu prevederile OUG nr. 64 din 9 mai 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, cu modificările și completările ulterioare și cu OUG 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă; * stabilește, definește și reglementează categoria de cheltuielile suprarezervate; * nominalizează măsurile specifice unor proiecte de importanță majoră pentru România, astfel încât aceste măsuri să asigure gestionarea în bune condiții a acestor proiecte, continuitatea și predictibilitatea acestora; * stabilește termenul pentru depunerea cererii finale de rambursare de către beneficiari, cu sancțiunea de nerespectare a acestuia, pentru a asigura premisele unui timp suficient pentru autoritățile de management a elaboreze corelat documentele de închidere; * instituie prevederi care să asigure continuitatea finanțării, stabilește titularii, responsabilitățile și sursele de finanțare pentru portofoliul de proiecte care intră sub incidența acestui act normativ, pornind de la necesitățile identificate și argumentate de autoritățile de management; * stabilește obligațiile și atribuțiile autorităților de management pentru programele 2021-2027 în vederea preluării la finanțare a etapei a IIa a proiectelor care fac obiectul etapizării în condițiile prevăzute la art. 118 sau 118a din Regulamentul (UE) 2021/1060, cu modificările și completările ulterioare; * definește cadrul general pentru guvernanța la nivel național pentru procesul de închidere a programelor operaționale 2014-2020; * se stabilesc regulile pentru categoriile de proiecte care fac obiectul unei proceduri judiciare/unui recurs administrativ cu efect suspensiv pentru care sunt sume suspendate de la procedura de declarare/certificare, în baza prevederilor legale europene și naționale * stabilește temeiul legal pentru metodologiile aprobate prin ordin al ministrului investițiilor și proiectelor europene pentru realizarea analizei obiective a proiectelor/operațiunilor aflate în implementare și evaluarea riscurilor, în vederea elaborării Listei proiectelor/operațiunilor etapizate, a elaborării Listei proiectelor/operațiunilor nefuncționale și a cuantumului necesarului de finanțare aferent acestora, inclusiv din perspectiva asigurării surselor de finanțare; * asigură pista de audit în contextul trecerii de la perioada de programare 2014-2020 la perioada de programare 2021-2027.   Pentru monitorizarea procesului de închidere se prevede ca, după intrarea în vigoare a acestei ordonanțe de urgență, MIPE să constituie un grup de lucru interinstituțional, format din conducerile structurilor/instituțiilor implicate, care să analizeze periodic stadiul realizării calendarului de închidere și să propună măsuri corective în scopul evitării blocajelor, recuperării eventualelor întârzieri.  Extrema urgență a instituirii acestor măsuri este justificată de asigurarea tuturor prevederilor care sunt necesare principalelor structuri implicate în gestionarea fondurilor europene pentru trecerea de la perioada actuala de programare la perioada de programare 2021-2027, adaptate la contextul programelor operaționale, pe baza analizei efectuate de autoritățile de management și de necesitatea respectării termenelor instituite de publicarea orientărilor Comisiei Europene, respectiv:   * **30 septembrie 2023 -** Termenul limită pentru transmiterea cererilor de modificare a deciziilor Comisiei Europene pentru modificarea programelor operaționale/proiectelor majore propuse a fi etapizate; * **31 decembrie 2023 -** Termenul limită pentru eligibilitatea din fonduri a cheltuielilor plătite de beneficiari în cadrul proiectelor finanțate în programele operaționale din cadrul financiar multianual 2014-2020; * **31 iulie 2024** – Termenul limităpentru transmiterea de către fiecare stat membru către Comisia Europeană a cererii finale de plată intermediară aferentă programelor operaționale din cadrul financiar multianual 2014-2020; * **15 februarie 2025** (*cu posibilitate de prelungire până la 1 martie 2025 de către CE*) – Termenul limită pentru transmiterea către Comisia Europeană a pachetului de documente pentru închidere, format din aplicația de plată intermediară finală, raportul final de implementare, conturile pentru ultimul exercițiu contabil, declarația de management și raportul anual de sinteză, respectiv opinia de audit pentru ultimul exercițiu contabil, însoțită de raportul final de control al Autorității de Audit; * **15 februarie 2027** – Termenul limităpentru transmiterea către CE a raportării privind stadiul finalizării proiectelor declarate nefuncționale.   În lipsa acestor măsuri, se pot înregistra următoarele efecte negative:   * nu se vor respecta temenele de închidere a perioadei de programare 2014-2020; * se va afecta bugetul de stat prin creșterea cheltuielilor neeligibile; * nu se institui cadrul instituțional de monitorizarea a procesului de închidere; * nu se asigură continuitatea implementării proiectelor cu finanțare europeană; * procesul de închidere la nivelul autorităților de management nu se realiza într-o manieră unitară și coordonată; * evaluarea portofoliilor de proiecte care intră sub incidența prezentei ordonanțe de urgență nu se va gestiona pe principiile unei abordări unitare printr-un sistem de guvernanță care stabilește atribuțiile și responsabilitățile părților; * închiderea necorespunzătoare a actualei perioade de programare va afecta perioada de programare 2021 -2027; * închiderea nu se va corela cu prevederile OUG nr. 64 din 9 mai 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, cu modificările și completările ulterioare și cu OUG 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă; * nu vor exista măsuri de securizare a proiectelor de importanță majoră specificate în proiectul de act normativ; * nu se va asigura predictibilitatea finanțării și a surselor de finanțare în funcție de tipurile de proiecte; * beneficiarii nu se vor mobiliza pentru a închide proiectelor care fac obiectul proiectului de act normativ; * nu se va identifica corespunzător riscul de nefinalizare a investițiilor în termenul de eligibilitate, având în vedere faptul că nefinalizarea acestora poate conduce la o neîndeplinire gravă a obiectivelor selectate pentru cadrul de performanță, caz în care Comisia Europeană va aplica o corecție financiară în conformitate cu articolul 22 alineatul (7) din Regulamentul (UE) 2013/1303;   conform prevederilor art. 15, alin. 5 din Ordonanţa de urgenţă a Guvernului nr. 40/2015, cu modificările şi completările ulterioare, sumele aferente prefinanțării acordate proiectelor finanțate din POIM care vor fi selectate pentru a fi incluse în lista proiectelor etapizate, vor trebui recuperate în totalitate la finalizarea etapei I.  Proiectul de act normativ reglementează, de asemenea, procedura și condițiile de etapizare pentru proiectele/operațiunile contractate în cadrul programelor operaționale 2014-2020 și care nu sunt finalizate până la 31 decembrie 2023 și pentru a căror finalizare este necesară asigurarea finanțării din programele aprobate pentru perioada 2021-2027 (etapa II a respectivelor proiecte/operațiuni). În absența etapizării, respectiv a preluării finanțării etapei II în programele 2021-2027, în condițiile în care aceste proiecte/operațiuni sunt implementate de autorități și instituții publice, sumele necesare pentru finalizare ar trebui suportate din surse publice (bugetul de stat/local), cu efecte negative asupra deficitului bugetar. Precizăm că România se află în procedură de deficit excesiv, inițiată în luna aprilie 2020, procedură care, potrivit recomandării Consiliului UE trebuie încheiată până la finalul anului 2024. În planificarea bugetară pentru anul 2023 și în estimările pentru perioada 2024-2026 (adresa Ministerului Finanțelor 1013558/2023), România și-a menținut angajamentul ferm de ajustare a deficitului bugetar și de a atinge ținta prevăzută de regulamentele europene pentru deficitul bugetar, aceasta fiind o prioritate în abordarea bugetară. În absența etapizării, proiectele vor avea efecte negative nu doar asupra dezvoltării socio-economice, precum și un impact negativ asupra deficitului bugetar prin nerespectarea căii de ajustare a deficitului bugetar, situație care va afecta interesul public general și va conduce la (posibile) sancțiuni prevăzute de regulamentele europene (ref. MF 1013558/2023), astfel: suspendarea parțială sau integrală a angajamentelor sau a plăților pentru programele unui stat membreu în conformitate cu prevederile art. 23 din Regulamentul (UE) 2013/1303 cu modificările și completările ulterioare și/sau ale art. 10 din Regulamentul (UE) 2021/241 cu modificările și completările ulterioare. În aceste condiții, dată fiind imposibilitatea acoperirii necesarului de finanțat pentru aceste proiecte/operațiuni din bugetul de stat (etapa II), etapizarea reprezintă o soluție care este necesar a fi implementată prin proiectul de act normativ, atât pentru a realiza obiectivele de dezvoltare economică și socială fără un impact suplimentar asupra bugetului de stat, cât și pentru atingerea țintelor de deficit bugetar stabilite prin regulamentele europene.  Față de cele arătate mai sus, având în vedere că elementele menționate vizează interesul strategic național și sunt o prioritate imediată pentru toate autoritățile de management care gestionează fonduri externe nerambursabile, reprezintă o urgență pentru Guvernul României, a cărei reglementare nu poate fi amânată, se impune adoptarea de măsuri imediate pe calea ordonanței de urgență.   * 1. **Schimbări preconizate**   Principalele obiective a proiectului de act normativ:   * reglementează cadrul general, privind măsurile, activitățile, condițiile și termenele generale care trebuie respectate de către toate structurile implicate în închiderea programelor operaționale finanțate în perioada de programare 2014-2020; * asigură o abordare unitară a autorităților de management în procesul de închidere; * asigură continuitatea și predictibilitatea implementării proiectelor cu finanțare europeană în următoarea perioadă de programare; * prevede cadrul necesar autorităților de management pentru evaluarea portofoliilor de proiecte finanțate în cadrul exercițiului financiar 2014-2020, pentru a identifica riscul de nefinalizare a investițiilor în termenul de eligibilitate, * prevede mecanismele de asigurare a finalizării proiectelor precum și a îndeplinirii indicatorilor de performanta asumați în cadrul programelor operaționale, având în vedere faptul că nefinalizarea acestora poate conduce la o neîndeplinire gravă a obiectivelor selectate pentru cadrul de performanță, caz în care Comisia Europeană va aplica o corecție financiară în conformitate cu articolul 22 alineatul (7) din Regulamentul (UE) 2013/1303; * stabilește și definește tipurile de proiecte care fac obiectul procesului de închidere (proiecte etapizate, proiecte nefuncționale, proiecte nefinalizate, proiecte ce trebuie reziliate) * instituie condițiile ce trebuie respectate pentru încadrarea proiectelor în categoriile menționate mai sus; * reglementează termenul prevăzut pentru modificarea programelor operaționale în raport cu analiza premergătoare efectuată de autoritățile de management pe baza portofoliilor de proiecte. * prevedere condițiile de compensare a sumelor privind neregulile cu sumele din cheltuielile suprarezervate în conformitate cu normele prevăzute de legislația europeană în vigoare; * asigură corelarea reglementării închiderii programelor operaționale finanțate în perioada de programare 2014-2020 cu prevederile OUG nr. 64 din 9 mai 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, cu modificările și completările ulterioare și cu OUG 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă; * stabilește, definește și reglementează categoria de cheltuielile suprarezervate; * nominalizează măsurile specifice unor proiecte de importanță majoră pentru România, astfel încât aceste măsuri să asigure gestionarea în bune condiții a acestor proiecte, continuitatea și predictibilitatea acestora; * stabilește termenul pentru depunerea cererii finale de rambursare de către beneficiari, cu sancțiunea de nerespectare a acestuia, pentru a asigura premisele unui timp suficient pentru autoritățile de management a elaboreze corelat documentele de închidere; * instituie prevederi care să asigure continuitatea finanțării, stabilește titularii, responsabilitățile și sursele de finanțare pentru portofoliul de proiecte care intră sub incidența acestui act normativ, pornind de la necesitățile identificate și argumentate de autoritățile de management; * stabilește obligațiile și atribuțiile autorităților de management pentru programele 2021-2027 în vederea preluării la finanțare a etapei a IIa a proiectelor care fac obiectul etapizării în condițiile prevăzute la art. 118 sau 118a din Regulamentul (UE) 2021/1060, cu modificările și completările ulterioare; * definește cadrul general pentru guvernanța la nivel național pentru procesul de închidere a programelor operaționale 2014-2020; * se stabilesc regulile pentru categoriile de proiecte care fac obiectul unei proceduri judiciare/unui recurs administrativ cu efect suspensiv pentru care sunt sume suspendate de la procedura de declarare/certificare, în baza prevederilor legale europene și naționale; * Se creează baza legală pentru asigurarea unor fonduri temporare în bugetul Ministerului Investiţiilor şi Proiectelor Europene, cu rol de Autoritate de management pentru Programul operaţional Infrastructură mare 2014-2020, la o poziţie bugetară distinctă din cadrul Titlului X “Proiecte cu finanţare din fonduri externe nerambursabile aferente cadrului financiar 2014-2020”, cod 58, pentru a se asigura reîntregirea sumelor suportate temporar, după semnarea contractelor de finanțare pentru etapa a II-a a proiectelor etapizate în cadrul Programul Dezvoltare Durabilă 2021 – 2027, cu o parte din sumele acordate în cadrul acestora în conformitate cu prevederile art. IV – “Prefinanțare” din Ordonanţa de urgenţă a Guvernului nr.133/2021, fără a exista vreun impact bugetar; * Se asigură astfel fluxurile financiare necesare beneficiarilor proiectelor finanțate din POIM în cazul implementării proiectelor etapizate, prin eliminarea riscului de blocaj financiar cu consecințe negative ale cash-flow-ului fiecărui proiect, corelând finalizarea etapei I din POIM cu semnarea contractelor de finanțare și începerea implementării etapei II în cadrul PDD.   Se asigura sumele necesare pentru finalizarea proiectelor finanțate în cadrul POIM, Axa Prioritară 5, Obiectivul specific 5.1 care au ca beneficiari Ministerul Mediului, Apelor și Pădurilor în parteneriat cu Administrația Națională Apele Române, care nu pot fi incluse în categoria proiectelor etapizate, nefuncționale sau nefinalizate, se suportă de la bugetul de stat de la o poziţie bugetară distinctă din cadrul Titlului X “Proiecte cu finanţare din fonduri externe nerambursabile aferente cadrului financiar 2014-2020”, cod 58.Pentru monitorizarea procesului de închidere se prevede ca, după intrarea în vigoare a acestei ordonanțe de urgență, MIPE să constituie un grup de lucru interinstituțional, format din conducerile structurilor/instituțiilor implicate, care să analizeze periodic stadiul realizării calendarului de închidere și să propună măsuri corective în scopul evitării blocajelor, recuperării eventualelor întârzieri.   * 1. **Alte informații**   Nu au fost identificate |

**Secțiunea a 3-a**

**Impactul socioeconomic**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  Proiectul de act normativ nu se referă la acest subiect.  **3.2 Impactul social**  Proiectul de act normativ nu se referă la acest subiect.   * 1. **Impactul asupra drepturilor și libertăților fundamentale ale omului**   Proiectul de act normativ nu se referă la acest subiect.   * 1. **Impactul macroeconomic**   Proiectul de act normativ nu se referă la acest subiect.  **3.4.1 Impactul asupra mediului concurențial si domeniului ajutoarelor de stat**  Pentru proiectele/operațiunile etapizate pentru care există contracte de finanțare încheiate cu respectarea prevederilor naționale și europene în baza unor apeluri de proiecte cu scheme de ajutor de stat valabile la data încheierii contractelor de finanțare etapizarea proiectelor/operațiunilor are loc prin încheierea unor acte adiționale la contractele de finanțare existente prin care autoritățile de management ale programelor regionale 2021-2027 se subrogă în drepturile și obligațiile autorității de management a programului operațional regional 2014-2020 pentru restul de implementat al contractului de finanțare cu precizarea că actele adiționale de subrogare în drepturi și obligații se încheie până la data de 31 decembrie 2023 și nu pot conține clauze care să conducă la modificarea condițiilor de acordare a ajutorului de stat valabile la data încheierii contractului de finanțare.  **3.5. Impactul asupra mediului de afaceri**  Impactul asupra mediului de afaceri va fi pozitiv prin creșterea asigurarea continuității implementării portofoliului de proiecte cu finanțare europeană.  **3.6 Impactul asupra mediului înconjurător**  Proiectul de act normativ nu se referă la acest subiect.  **3.7. Evaluarea costurilor și beneficiilor din perspectiva inovării și digitalizării-**  Actul normativ va continua să încurajeze activitățile de cercetare și inovare, având în vedere sprijinul financiar acordat prin intermediul fondurilor externe nerambursabile pentru a susține dezvoltarea infrastructurii necesare mediului de afaceri dar și pentru achiziționarea de echipamente și dotări specifice activităților din portofoliul de proiecte.  **3.8 Evaluarea costurilor și beneficiilor din perspectiva dezvoltării durabile**  Proiectul de act normativ nu se referă la acest subiect.  **3.9. Alte informații**  Nu au fost identificate. |

**Secţiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri \*\*\*)**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 |  |  |  |  |  |  |
| **4.1. Modificări ale veniturilor bugetare, plus/minus, din care:** |  |  |  |  |  |  |
| a) bugetul de stat, din acesta:  (i) impozit pe profit  (ii) impozit pe venit |  |  |  |  |  |  |
| b) bugete locale:  (i) impozit pe profit |  |  |  |  |  |  |
| c) bugetul asigurărilor sociale de stat  (i) contribuţii de asigurări |  |  |  |  |  |  |
| d) alte tipuri de venituri |  |  |  |  |  |  |
| **4.2. Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri şi servicii |  |  |  |  |  |  |
| b) bugete locale:  (i) cheltuieli de personal  (ii) bunuri şi servicii |  |  |  |  |  |  |
| c) bugetul asigurărilor sociale de stat:  (i) cheltuieli de personal  (ii) bunuri şi servicii |  |  |  |  |  |  |
| d) alte tipuri de cheltuieli |  |  |  |  |  |  |
| **4.3. Impact financiar, plus/minus, din care:**  a) buget de stat |  |  |  |  |  |  |
| b) bugete locale |  |  |  |  |  |  |
| **4.4. Propuneri pentru acoperirea creşterii cheltuielilor bugetare** |  |  |  |  |  |  |
| **4.5. Propuneri pentru a compensa reducerea veniturilor bugetare** |  |  |  |  |  |  |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** |  |  |  |  |  |  |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară.  Impactul financiar estimat - Potențialul impact financiar cumulat la nivelul programelor operaţionale 2014-2020 pentru care au fost identificate proiecte ce vor fi încadrate în categoriile proiecte nefuncționale şi proiecte nefinalizate, conform prezentei Ordonanţe de urgenţă, în situaţia în care etapizarea anumitor proiecte nu este posibilă, impact ce va fi suportat de la bugetul de stat, se ridică la aprox. 4.687 mil. lei, sumă defalcată astfel: PO Competitivitate – aprox. 401 mil. lei, PO Regional – aprox. 2.415 mil. lei, POIM – aprox. 1.871 mil. lei. În plus, în cazul POIM, în condițiile în care etapizarea anumitor proiecte nu este posibilă, a fost estimat un impact financiar asupra bugetelor locale de aprox. 1.308 mil. lei. | | | | | | |
| **4.8. Alte informații**  - | | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  Proiectul de act normativ nu se referă la acest subiect.  **5.2. Impactul asupra legislației în domeniul achizițiilor publice**  Proiectul de act normativ nu se referă la acest subiect.  **5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  Proiectul de act normativ nu se referă la acest subiect.  **5.3.2. Măsuri normative necesare aplicării actelor legislative UE**  Proiectul de act normativ nu se referă la acest subiect.  **5.4. Hotărâri ale Curţii de Justiţie a Uniunii Europene -** Proiectul de act normativ nu se referă la acest subiect.  **5.5. Alte acte normative şi/sau documente internaţionale din care decurg angajamente asumate**  Proiectul de act normativ nu se referă la acest subiect.  **5.6. Alte informații-** Nu au fost identificate |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  Proiectul de act normativ nu se referă la acest subiect.  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  Proiectul de act normativ nu se referă la acest subiect.  **6.3. Informații despre consultările organizate cu autoritățile administrației publice locale**  A fost realizată procedura de consultare în conformitate cu prevederile Ordonanței de urgență a Guvernului nr. 57/2019 privind Codul administrativ, cu completările ulterioare, precum și ale Hotărârii Guvernului nr. 635/2022 privind procedura de consultare a structurilor asociative ale autorităților administrației publice locale la elaborarea proiectelor de acte normative.  Proiectul de act normativ a fost transmis pentru consultare structurilor asociative ale autorităților administrației publice locale, solicitându-se punct de vedere de la Asociația Comunelor din România, Asociația Municipiilor din România, Asociația Orașelor din România, respectiv de la Uniunea Națională a Consiliilor Județene din România.  **6.4. Informații privind puncte de vedere/opinii emise de organisme consultative constituite prin acte normative**  Proiectul de act normativ nu se referă la acest subiect.  **6.5. Informații privind avizarea de către:**  a) Consiliul Legislativ- prezentul proiect de act normativ este supus avizării Consiliului Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei – se va solicita punctul de vedere  e) Autorității de Audit din cadrul Curții de Conturi -se va solicita punctul de vedere  A fost solicitat punctul de vedere al următoarelor autorități: Curtea de Conturi a României, Autoritatea de Audit din cadrul Curții de Conturi a României, Ministerul Afacerilor Externe, Consiliul Concurenței, Agenția Națională pentru Achiziții Publice, Departamentul pentru Lupta Antifraudă, Direcția Națională Anticorupție, Parchetul de pe Lângă Înalta Curte de Casație și Justiție, Institutul Național de Cercetare Dezvoltare pentru Fizică și Inginerie Nucleară Horia Hulubei.  **6.6. Alte informații -**  Nu au fost identificate |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societăţii civile cu privire la elaborarea proiectului de act normativ**  Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare, și a fost publicat pe pagina de internet a Ministerului Investițiilor și Proiectelor Europene la data de 25.04.2023.  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  Proiectul de act normativ nu se referă la acest subiect.  **7.3. Alte informații**  Nu au fost identificate. |

**Secţiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** Proiectul de act normativ nu se referă la acest subiect.  **8.2. Alte informații**  Nu au fost identificate |

Față de cele prezentate, a fost promovată prezenta **Ordonanță de urgență a Guvernului** **privind stabilirea cadrului general pentru închiderea programelor operaționale finanțate în perioada de programare 2014-2020**, care, în forma prezentată, a fost avizată de ministerele și instituțiile interesate și de Consiliul Legislativ și pe care o supunem spre adoptare.

|  |  |
| --- | --- |
| **MINISTRUL INVESTIȚIILOR ȘI PROIECTELOR EUROPENE**  **Marcel-Ioan BOLOȘ** | |
| **Avizatori:** | |
| **VICEPRIM-MINISTRU,**  **MINISTRUL TRANSPORTURILOR ŞI INFRASTRUCTURII**  **Sorin Mihai GRINDEANU** | |
| **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**  **Attila-Zoltán CSEKE** | **MINISTRUL AGRICULTURII ŞI DEZVOLTĂRII RURALE**  **Petre DAEA** |
| **MINISTRUL CERCETĂRII, INOVĂRII ȘI DIGITALIZĂRII**  **Sebastian-Ioan BURDUJA** | **MINISTRUL FINANȚELOR**  **Adrian CÂCIU** |
| **MINISTRUL JUSTIȚIEI**  **Marian-Cătălin PREDOIU** | |